CELEX: C2007/042/66
Language: fi
Date: 2007-02-24 00:00:00
Title: Asia T-406/06: Kanne 28.12.2006 — Evropaïki Dynamiki v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/38
            
         Kanne 28.12.2006 — Evropaïki Dynamiki v. komissio
   (Asia T-406/06)
   (2007/C 42/66)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja N. Keramidas)
   
      Vastaaja: Euroopan yhteisöjen komissio
   Vaatimukset
   
               —
            
            
               komission (ympäristöasioiden pääosasto) päätös, jolla hylättiin kantajan tarjous ja tehtiin hankintasopimus tarjouskilpailussa menestyneen urakoitsijan kanssa, on hylättävä
            
         
               —
            
            
               komissio (ympäristöasioiden pääosasto) on velvoitettava korvaamaan kantajalle tämän kanteen yhteydessä aiheutuneet oikeudenkäyntikulut, vaikka kanne hylättäisiin
            
         
               —
            
            
               komissio (ympäristöasioiden pääosasto) on velvoitettava korvaamaan kantajalle kyseessä olevasta tarjouskilpailusta aiheutuneet vahingot, jotka ovat suuruudeltaan 86 300 euroa.
            
         Oikeudelliset perusteet ja pääasialliset perustelut
   Kantaja teki tarjouksen avoimessa tarjouskilpailussa, jonka vastaaja järjesti palveluista, joilla tuetaan direktiivin 2003/87 (1) nojalla perustettua rekisterien järjestelmää ja johon kuuluu tekninen huolto ja käyttäjätuki (EUVL 2006/S102-108793). Kantaja riitauttaa päätöksen, jolla sen tarjous hylättiin ja jolla hankintasopimus tehtiin toisen urakoitsijan kanssa.
   Kantaja väittää kanteensa tueksi, että vastaaja teki useita arviointivirheitä ja loukkasi yhdenvertaisen kohtelun periaatetta ja avoimuuden periaatetta. Kantaja väittää lisäksi, että vastaaja ei perustellut päätöstään, kun se ei ilmoittanut kantajalle, miltä osin hyväksytty tarjous oli parempi kuin kantajan tarjous.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).